A4-0028/99

Απόφαση σχετικά με την κοινή θέση (ΕΚ) αριθ. 49/98 που καθόρισε το Συμβούλιο για την έκδοση οδηγίας του Συμβουλίου που αφορά την υγειονομική ταφή των αποβλήτων (6919/98-C4-0539/98 - 97/0085(SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση αριθ. 49/98 του Συμβουλίου (6919/98 - 97/0085(SYN)) ((ΕΕ C 333 της 30.10.1998, σελ. 15)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 80 της 16.3.1998, σελ. 196)) σχετικά με την πρόταση της Επιτροπής προς το Συμβούλιο (COM(97)0105) ((ΕΕ C 156 της 24.5.1997, σελ. 10)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και με το άρθρο 130Σ, παράγραφος 1 της Συνθήκης ΕΚ (C4-0539/98),

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπή Περιβάλλοντος, Δημόσιας Υγείας και Προστασίας των Καταναλωτών (A4-0028/99),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 2

>Αρχικό κείμενο>

(2) στο Ψήφισμα του Συμβουλίου της 9ης Δεκεμβρίου 1996 σχετικά με την πολιτική σε θέματα αποβλήτων εκτιμάται ότι στο μέλλον θα πρέπει να αναλαμβάνονται μόνον ασφαλείς και ελεγχόμενες δραστηριότητες υγειονομικής ταφής σε όλη την Κοινότητα,

>Κείμενο μετά την ψηφοφορία στο ΕΚ>

(2) ότι στο Ψήφισμα του Συμβουλίου της 9ης Δεκεμβρίου 1996 σχετικά με την πολιτική σε θέματα αποβλήτων εκτιμάται ότι στο μέλλον θα πρέπει να αναλαμβάνονται μόνον ασφαλείς και ελεγχόμενες δραστηριότητες υγειονομικής ταφής σε όλη την Κοινότητα

και ότι η ταφή αποβλήτων αποτελεί την τελευταία εναλλακτική λύση από την σειρά: πρόληψη, αξιοποίηση των αποβλήτων, ανακύκλωση και αποτέφρωση,

(Τροπολογία 2)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(4α) ότι είναι οικολογικά ορθότερη η λιπασματοποίηση και η παραγωγή βιοαερίου από βιοαποδομήσιμα απόβλητα παρά η ταφή ή αποτέφρωσή τους, καλεί δε την Επιτροπή να υποβάλει οδηγία για τη λιπασματοποίηση και την παραγωγή βιομεθανίου, προκειμένου να ενθαρρυνθεί αυτή η μορφή βιομηχανίας και να εναρμονισθούν οι απαιτήσεις ποιότητας[semigr ]

(Τροπολογία 3)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(5α) ότι, για την επίτευξη των στόχων της παρούσης οδηγίας, ενδέχεται να ενδείκνυται η εφαρμογή οικονομικών μέσων, όπως είναι η φορολόγηση αποβλήτων που προορίζονται για υγειονομική ταφή,

(Τροπολογία 4)

Αιτιολογική σκέψη 29

>Αρχικό κείμενο>

(29) ότι θα πρέπει να ληφθούν μέτρα ώστε να εξασφαλίζεται ότι η τιμή που χρεώνεται για τη διάθεση αποβλήτων με τη μέθοδο της υγειονομικής ταφής καλύπτει όλες τις δαπάνες οργάνωσης και λειτουργίας της εγκατάστασης συμπεριλαμβανομένης κατά το δυνατόν της χρηματοοικονομικής ή άλλης ισοδύναμης εγγύησης την οποία πρέπει να παρέχει ο φορέας εκμετάλλευσης, και του εκτιμώμενου κόστους παύσης λειτουργίας και της απαιτούμενης μετέπειτα διαχείρισης,

>Κείμενο μετά την ψηφοφορία στο ΕΚ>

(29) ότι θα πρέπει να ληφθούν μέτρα ώστε να εξασφαλίζεται ότι η τιμή που χρεώνεται για τη διάθεση αποβλήτων με τη μέθοδο της υγειονομικής ταφής καλύπτει όλες τις δαπάνες οργάνωσης και λειτουργίας της εγκατάστασης συμπεριλαμβανομένης της χρηματοοικονομικής ή άλλης ισοδύναμης εγγύησης την οποία πρέπει να παρέχει ο φορέας εκμετάλλευσης, και του εκτιμώμενου κόστους παύσης λειτουργίας και της απαιτούμενης μετέπειτα διαχείρισης

για να εξασφαλισθεί, μεταξύ άλλων, ότι οι τιμές αυτές αντανακλούν το πραγματικό κόστος της διάρκειας ζωής της εγκατάστασης και να αποφευχθεί ότι το εν λόγω κόστος επιβαρύνει τελικά την κοινότητα όπου βρίσκεται η εγκατάσταση,

(Τροπολογία 5)

Άρθρο 2, σημείο π

>Αρχικό κείμενο>

π) «υγρά απόβλητα», οποιοδήποτε απόβλητο σε υγρή μορφή, συμπεριλαμβανομένων των λυμάτων, αλλά εξαιρουμένης της ιλύος

>Κείμενο μετά την ψηφοφορία στο ΕΚ>

π) «υγρά απόβλητα», οποιοδήποτε απόβλητο σε υγρή μορφή,

νοουμένου ότι ένα ρευστό θεωρείται ότι βρίσκεται σε υγρή μορφή όταν η κατά βάρος περιεκτικότητά του σε στερεά είναι μικρότερη του 45% και όταν τα χαρακτηριστικά ροής του προσδιορίζονται βάσει μεθόδου δοκιμής που εφαρμόζεται σύμφωνα με τη διαδικασία που ορίζεται από το άρθρο 16.

(Τροπολογία 6)

Άρθρο 3, παράγραφος 2, δεύτερη παύλα

>Αρχικό κείμενο>

- η χρήση κατάλληλων αδρανών αποβλήτων σε εργασίες ανάπλασης/αποκατάστασης και για επιχωματώσεις ή κατασκευαστικούς σκοπούς, σε χώρους υγειονομικής ταφής

>Κείμενο μετά την ψηφοφορία στο ΕΚ>

- η χρήση κατάλληλων

μη επικινδύνων αποβλήτων σε εργασίες ανάπλασης/αποκατάστασης και για επιχωματώσεις ή κατασκευαστικούς σκοπούς, σε χώρους υγειονομικής ταφής

(Τροπολογία 7)

Άρθρο 3, παράγραφος 2, τέταρτη παύλα

>Αρχικό κείμενο>

- η απόθεση μη ρυπασμένου χώματος ή μη επικίνδυνων αδρανών αποβλήτων που προέρχονται από την αναζήτηση και την εξόρυξη, την επεξεργασία, την περαιτέρω κατεργασία και την αποθήκευση ορυκτών πόρων καθώς και από την εκμετάλλευση λατομείων.

>Κείμενο μετά την ψηφοφορία στο ΕΚ>

- η απόθεση μη ρυπασμένου χώματος, μη επικίνδυνων

αποβλήτων που προέρχονται από την αναζήτηση και την εξόρυξη, την επεξεργασία, την περαιτέρω κατεργασία και την αποθήκευση ορυκτών πόρων καθώς και από την εκμετάλλευση λατομείων.

(Τροπολογία 8)

Άρθρο 5, παράγραφος 2, στοιχείο γ)

>Αρχικό κείμενο>

γ) όχι αργότερα από 15 έτη μετά την ημερομηνία που ορίζεται στο άρθρο 18 παράγραφος 1, τα βιοαποδομήσιμα αστικά απόβλητα που προορίζονται για χώρους υγειονομικής ταφής πρέπει να μειωθούν στο 35% της συνολικής (κατά βάρος) ποσότητας των βιοαποδομήσιμων αστικών αποβλήτων που είχαν παραχθεί το 1995 ή το τελευταίο προ του 1995 έτος για το οποίο υπάρχουν διαθέσιμα στοιχεία της EUROSTAT,

>Κείμενο μετά την ψηφοφορία στο ΕΚ>

γ) όχι αργότερα από 15 έτη μετά την ημερομηνία που ορίζεται στο άρθρο 18 παράγραφος 1, τα βιοαποδομήσιμα αστικά απόβλητα που προορίζονται για χώρους υγειονομικής ταφής πρέπει να μειωθούν στο

25% της συνολικής (κατά βάρος) ποσότητας των βιοαποδομήσιμων αστικών αποβλήτων που είχαν παραχθεί το 1995 ή το τελευταίο προ του 1995 έτος για το οποίο υπάρχουν διαθέσιμα στοιχεία της EUROSTAT,

(Τροπολογία 9)

Άρθρο 5, παράγραφος 2, εδάφιο 1α(νέο)

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη υποβάλλουν έκθεση στην Επιτροπή σε καθένα από τα τρία στάδια σχετικά με το βαθμό επιτυχίας που σημειώνεται κατά την επιδίωξη των στόχων αυτών. Εν συνεχεία Επιτροπή υποβάλει εντός τριών μηνών έκθεση στο Ευρωπαϊκό Κοινοβούλιο σχετικά με το βαθμό επιτυχίας που σημειώνεται κατά την επιδίωξη των στόχων αυτών καθώς και με τις προσαρμογές της οδηγίας που ενδέχεται να χρειάζονται με γνώμονα την κτηθείσα πείρα. Οι εκθέσεις αυτές δεν έχουν σχέση με την υποχρέωση σύνταξης γενικής έκθεσης σχετικά με την εφαρμογή της οδηγίας στο σύνολό της όπως προβλέπεται στο άρθρο 15.

(Τροπολογία 10)

Άρθρο 5, παράγραφος 2, δεύτερο εδάφιο

>Αρχικό κείμενο>

Δύο έτη μετά την αναφερόμενη στην παράγραφο (γ) ημερομηνία το Συμβούλιο επανεξετάζει τον παραπάνω στόχο, με βάση έκθεση της Επιτροπής σχετικά με τις πρακτικές εμπειρίες που απέκτησαν τα κράτη μέλη κατά την επιδίωξη των στόχων που ορίζουν οι παράγραφοι (α) και (β). Η έκθεση αυτή συνοδεύεται, εάν είναι σκόπιμο, από πρόταση που αποσκοπεί στην επιβεβαίωση ή την τροποποίηση του στόχου για την επίτευξη του υψηλού επιπέδου προστασίας του περιβάλλοντος.

>Κείμενο μετά την ψηφοφορία στο ΕΚ>

Δύο έτη

μετά από τις αναφερόμενες στις παραγράφους (α), (β) και (γ) ημερομηνίες, το Συμβούλιο επανεξετάζει τον παραπάνω στόχο, με βάση έκθεση της Επιτροπής σχετικά με τις πρακτικές εμπειρίες που απέκτησαν τα κράτη μέλη κατά την επιδίωξη των στόχων. Η έκθεση αυτή συνοδεύεται, εάν είναι σκόπιμο, από πρόταση που αποσκοπεί στην επιβεβαίωση ή την τροποποίηση του στόχου για την επίτευξη του υψηλού επιπέδου προστασίας του περιβάλλοντος.

(Τροπολογία 11)

Άρθρο 5, παράγραφος 2, τρίτο εδάφιο

>Αρχικό κείμενο>

Τα κράτη μέλη τα οποία το 1995 ή το τελευταίο προ του 1995 έτος για το οποίο υπάρχουν διαθέσιμα τυποποιημένα στοιχεία της EUROSTAT πραγματοποίησαν διάθεση άνω του 80 % των αστικών τους λυμάτων σε χώρους υγειονομικής ταφής μπορούν να αναβάλουν την επίτευξη ενός ή περισσοτέρων από τους στόχους των παραγράφων (α), (β) ή (γ) για περίοδο τεσσάρων ετών το πολύ. Τα κράτη μέλη που προτίθενται να κάνουν χρήση της διάταξης αυτής ενημερώνουν εκ των προτέρων την Επιτροπή γι' αυτή τους την απόφαση. Η Επιτροπή ενημερώνει τα άλλα κράτη μέλη για την απόφαση αυτή.

>Κείμενο μετά την ψηφοφορία στο ΕΚ>

Τα κράτη μέλη τα οποία το 1995 ή το τελευταίο προ του 1995 έτος για το οποίο υπάρχουν διαθέσιμα τυποποιημένα στοιχεία της EUROSTAT πραγματοποίησαν διάθεση άνω του 80 % των αστικών τους λυμάτων σε χώρους υγειονομικής ταφής μπορούν να αναβάλουν την επίτευξη

των στόχων των παραγράφων (β) ή (γ) για περίοδο δύο ετών το πολύ. Τα κράτη μέλη που προτίθενται να κάνουν χρήση της διάταξης αυτής ενημερώνουν εκ των προτέρων την Επιτροπή γι' αυτή τους την απόφαση. Οποιαδήποτε παράλειψη ενημέρωσης της Επιτροπής επισύρει κυρώσεις. Η Επιτροπή ενημερώνει τα άλλα κράτη μέλη καθώς και το Ευρωπαϊκό Κοινοβούλιο για την απόφαση αυτή.

(Τροπολογία 12)

Άρθρο 10

>Αρχικό κείμενο>

Τα κράτη μέλη διασφαλίζουν ότι όλες οι δαπάνες κατασκευής και λειτουργίας ενός χώρου υγειονομικής ταφής αποβλήτων, στις οποίες περιλαμβάνεται, στο μέτρο του δυνατού, το κόστος της χρηματοοικονομικής ή ισοδύναμης εγγύησης που αναφέρεται στο άρθρο 8 (α) (iv), καθώς και το κατ' εκτίμηση κόστος της παύσης λειτουργίας του χώρου και της μετέπειτα μέριμνας για το χώρο αυτό για χρονική περίοδο τουλάχιστον 30 ετών, καλύπτονται από την τιμή που χρεώνει ο φορέας εκμετάλλευσης για τη διάθεση οποιουδήποτε τύπου αποβλήτων στον εν λόγω χώρο. Τα κράτη μέλη εξασφαλίζουν τη συλλογή όλων των αναγκαίων πληροφοριών σχετικά με το κόστος.

>Κείμενο μετά την ψηφοφορία στο ΕΚ>

Τα κράτη μέλη διασφαλίζουν ότι όλες οι δαπάνες κατασκευής και λειτουργίας ενός χώρου υγειονομικής ταφής αποβλήτων, στις οποίες περιλαμβάνεται, το κόστος της χρηματοοικονομικής ή ισοδύναμης εγγύησης που αναφέρεται στο άρθρο 8 (α) (iv), καθώς και το κατ' εκτίμηση κόστος της παύσης λειτουργίας του χώρου και της μετέπειτα μέριμνας για το χώρο αυτό για χρονική περίοδο τουλάχιστον 30 ετών, καλύπτονται από την τιμή που χρεώνει ο φορέας εκμετάλλευσης για τη διάθεση οποιουδήποτε τύπου αποβλήτων στον εν λόγω χώρο. Τα κράτη μέλη εξασφαλίζουν τη

διαφάνεια κατά τη συλλογή και χρήση όλων των αναγκαίων πληροφοριών σχετικά με το κόστος.

(Τροπολογία 13)

Άρθρο 10α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 10α

Το Συμβούλιο έχει τη δυνατότητα, βάσει πρότασης της Επιτροπής, να εφαρμόσει οικονομικά μέτρα, όπως π.χ. φορολόγηση των αποβλήτων που προορίζονται για υγειονομική ταφή. Στην περίπτωση που δεν υφίστανται κοινοτικά μέτρα, τα κράτη μέλη καλούνται να υιοθετούν τέτοια μέτρα για την προώθηση των στόχων της παρούσης οδηγίας.

(Τροπολογία 14)

Άρθρο 11, παράγραφος 2, δεύτερη παύλα

>Αρχικό κείμενο>

- τήρηση αρχείου των ποσοτήτων αποβλήτων που αποτίθενται στο χώρο ταφής.

>Κείμενο μετά την ψηφοφορία στο ΕΚ>

- τήρηση αρχείου των ποσοτήτων αποβλήτων που αποτίθενται στο χώρο ταφής.

Το κοινό θα έχει πρόσβαση στο αρχείο αυτό.

(Τροπολογία 15)

Άρθρο 13, στοιχείο δ)

>Αρχικό κείμενο>

δ) εφόσον η αρμόδια αρχή θεωρεί ότι ο χώρος ταφής ενδέχεται να ενέχει κινδύνους για το περιβάλλον, ο φορέας εκμετάλλευσής του είναι υπεύθυνος για την παρακολούθηση και την ανάλυση των αερίων και των στραγγισμάτων του καθώς και των υπογείων υδάτων στα πέριξ του χώρου σύμφωνα με το παράρτημα ΙΙΙ

>Κείμενο μετά την ψηφοφορία στο ΕΚ>

δ) εφόσον η αρμόδια αρχή θεωρεί ότι ο χώρος ταφής ενδέχεται να ενέχει κινδύνους για το περιβάλλον, ο φορέας εκμετάλλευσής του είναι υπεύθυνος για την παρακολούθηση και την ανάλυση των αερίων και των στραγγισμάτων του καθώς και των υπογείων υδάτων στα πέριξ του χώρου σύμφωνα με το παράρτημα ΙΙΙ

για περίοδο τουλάχιστον 30 ετών μετά το κλείσιμο του χώρου ταφής. Η αρμόδια αρχή έχει τη δυνατότητα να παρατείνει ή να περιορίσει την περίοδο αυτή εφόσον ο φορέας εκμετάλλευσής του είναι σε θέση να αποδείξει, επί τη βάσει του γενικού προγράμματος που παρατίθεται στα Παραρτήματα, ότι ο χώρος ταφής δεν συνιστά πλέον έναν πραγματικό κίνδυνο για το περιβάλλον. Ωστόσο δεν πρέπει να υπάρξει χρονικός περιορισμός της ευθύνης του φορέα για τυχούσα ζημία που ενδέχεται να προκληθεί από την παραπάνω δραστηριότητα για το περιβάλλον

(Τροπολογία 16)

Άρθρο 14, νέo εδάφιο πριν από την πρώτο

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη σταματούν τη λειτουργία οιουδήποτε υφιστάμενου χώρου υγειονομικής ταφής για τον οποίο δεν χορηγήθηκε άδεια βάσει της προαναφερομένης οδηγίας-πλαισίου αριθ 75/442/ΕΟΚ για τα απόβλητα.

(Τροπολογία 17)

Άρθρο 14, εισαγωγικό τμήμα

>Αρχικό κείμενο>

Τα κράτη μέλη λαμβάνουν μέτρα για να διασφαλίζουν ότι η συνέχιση της λειτουργίας χώρων υγειονομικής ταφής για τους οποίους έχει χορηγηθεί άδεια ή οι οποίοι λειτουργούν ήδη κατά το χρόνο ενσωμάτωσης της παρούσας οδηγίας στο εθνικό δίκαιο επιτρέπεται μόνον εφόσον ληφθούν τα παρακάτω μέτρα το ταχύτερο δυνατόν και το αργότερο εντός οκτώ ετών μετά την ημερομηνία που ορίζεται στο άρθρο 18 παράγραφος 1:

>Κείμενο μετά την ψηφοφορία στο ΕΚ>

Τα κράτη μέλη λαμβάνουν μέτρα για να διασφαλίζουν ότι η συνέχιση της λειτουργίας χώρων υγειονομικής ταφής για τους οποίους έχει χορηγηθεί άδεια ή οι οποίοι λειτουργούν ήδη κατά το χρόνο ενσωμάτωσης της παρούσας οδηγίας στο εθνικό δίκαιο επιτρέπεται μόνον εφόσον ληφθούν τα παρακάτω μέτρα το ταχύτερο δυνατόν και το αργότερο εντός

πέντε ετών μετά την ημερομηνία που ορίζεται στο άρθρο 18 παράγραφος 1:

(Τροπολογία 18)

Παράρτημα Ι, σημείο 1.1., στοιχείο α

>Αρχικό κείμενο>

α) τις αποστάσεις των ορίων του χώρου από κατοικημένες περιοχές, χώρους αναψυχής, υδατορεύματα, στάσιμα επιφανειακά ύδατα και άλλες γεωργικές ή αστικές περιοχές,

>Κείμενο μετά την ψηφοφορία στο ΕΚ>

α) τις αποστάσεις των ορίων του χώρου από κατοικημένες περιοχές, χώρους αναψυχής, υδατορεύματα, στάσιμα επιφανειακά ύδατα και άλλες γεωργικές ή αστικές περιοχές,

έχοντας ως γνώμονα την εξασφάλιση ελάχιστης απόστασης 0,5 χλμ. από κατοικημένες περιοχές για χώρους ταφής αστικών αποβλήτων και 2 χλμ για χώρους ταφής επικίνδυνων αποβλήτων,

(Τροπολογία 19)

Παράρτημα Ι, σημείο 3.3., εισαγωγικό τμήμα και πρώτος πίνακας

>Αρχικό κείμενο>

Επιπλέον του τοίχου γεωλογικής απομόνωσης που περιγράφεται ανωτέρω, θα πρέπει να προστίθεται ένα σύστημα συλλογής των στραγγισμάτων και στεγανοποίησης σύμφωνα με τις ακόλουθες αρχές, ώστε να εξασφαλισθεί η ελάχιστη συγκέντρωση στραγγισμάτων στη βάση του χώρου ταφής:

>Κείμενο μετά την ψηφοφορία στο ΕΚ>

Επιπλέον του τοίχου γεωλογικής απομόνωσης που περιγράφεται ανωτέρω, θα πρέπει να προστίθεται ένα σύστημα συλλογής των στραγγισμάτων και στεγανοποίησης

στη βάση, τις πλευρές και την επιφάνεια του χώρου ταφής σύμφωνα με τις ακόλουθες αρχές, ώστε να εξασφαλισθεί ότι η συγκέντρωση στραγγισμάτων δεν θα εισρεύσει στο υπέδαφος αλλά θα συλλεγεί και θα απομακρυνθεί από τη βάση του χώρου ταφής:

>Αρχικό κείμενο>

Συλλογή των στραγγισμάτων και στεγανοποίηση του πυθμένα

>Κείμενο μετά την ψηφοφορία στο ΕΚ>

Συλλογή των στραγγισμάτων και στεγανοποίηση του πυθμένα

>TABLE>